alexandrainst/scandi-wiki huggingface dataset:
Margith Johanne Munkebye

Margith Johanne Munkebye  (født 15. oktober 1911 i Bodø, død 28. november 2000) var en norsk politiker for Arbeiderpartiet. Hun var stortingsrepresentant fra 1958 til 1973. 

Munkebyes yrkesbakgrunn var som kontordame og husmor. Hun var formann i Bodø Arbeiderungdomslag (AUF) fra 1930 til 1933 og i Sør-Salten distrikt av AUF fra 1945 til 1947. Fra 1951 til 1955 satt hun i Bodø bystyre.

Hun var Arbeiderpartiets første vararepresentant til Stortinget fra Nordland i perioden 1954–57. I denne perioden møtte hun i lange perioder, blant annet i Kolbjørn Varmanns statsrådstid. Munkebye blei fast representant fra 1958 til 1973. De tre første periodene var hun dels medlem av sosialkomiteen, dels av kommunalkomiteen. Den siste perioden satt hun i utenriks- og konstitusjonskomiteen. Denne perioden var hun også medlem av Lagtinget. Hun var medlem av Europarådet og dets komite for flyktning- og befolkningsspørsmål fra 1965 til 1973.

Referanser

Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

Eksterne lenker 
 
 

Stortingsrepresentanter fra Ap
Stortingsrepresentanter for Nordland
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Ap-politikere i Nordland
Lokalpolitikere i Bodø
Tillitsvalgte i AUF
Personer fra Bodø kommune
Martha Frederikke Johannessen

Martha Frederikke Johannessen (født 26. oktober 1907 i Torsnes, død 4. september 1973).var en norsk politiker for Arbeiderpartiet. Hun representerte Østfold på Stortinget i fire perioder fra 1958.

I ungdommen jobba Johannessen som ekspeditør. Seinere var hun husmor. Etter andre verdenskrig tok hun bibliotekutdanning og arbeidde som bibliotekar fram til hun blei fast innvalgt på Stortinget i 1958. I perioden 1954–57 var hun vararepresentant. I sine tre første perioder var hun medlem av Odelstinget og kirke- og undervisningskomiteen, i den siste av Lagtinget og sosialkomiteen. Hun døde kort tid før utløpet av siste periode.

Johannessen var medlem av Torsnes' kommunestyre og kommunens varaordfører fra 1956 til 1963 og medlem av Borge kommunestyre fra 1964 til 1967.

Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

Eksterne lenker 
 

Stortingsrepresentanter fra Ap
Stortingsrepresentanter for Østfold
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Lokalpolitikere i Torsnes
Lokalpolitikere i Borge i Østfold
Ap-politikere i Østfold
Callum McManaman

Callum Henry McManaman (født 25. april 1991) er en engelsk fotballspiller som fra den 30. juni 2022 er klubbløs.

Han har tidligere spilt for Wigan Athletic og vært på utlån til Blackpool. Han ble tatt ut til Englands U-20 tropp til U-20 VM i 2011. Hans største bragd var når han var med på å vinne FA-cupfinalen 1–0 mot Manchester City den 11. mai 2013. Han ble også kåret til banens beste spiller. McManaman er en fjern slektning av den tidligere profesjonelle fotballspilleren Steve McManaman.

I slutten av januar 2015 meldte McManaman overgang fra Wigan Athletic til West Bromwich Albion i en overgangssum verdt £4,75 millioner pund.

Meritter 
Wigan Athletic
 FA-cupen: 2012–2013

Referanser

Eksterne lenker 
 

Engelske fotballspillere
Fotballspillere for Wigan Athletic FC
Fotballspillere for Blackpool FC
Fotballspillere for West Bromwich Albion FC
Fotballspillere for Sheffield Wednesday FC
Fotballspillere for Sunderland AFC
Fotballspillere for Luton Town FC
Fotballspillere for Melbourne Victory
Fødsler i 1991
Haldis Tjernsberg

Haldis Tjernsberg (født 12. juli 1903 i Sande i Vestfold, død 4. april 1972) var en norsk politiker for Arbeiderpartiet. Hun representerte Hedmark på Stortinget i flere perioder.

Tjernsberg var partiets første vararepresentant fra Hedmark i periodene 1954–57 og 1958–61. Hun møtte fast for Harald Løbak i hans statsrådstid (mai 1956 – april 1960). Hun blei fast innvalgt på Stortinget fra 1961 og satt fram til 1969. Som vararepresentant satt hun i en rekke stortingskomiteer, blant annet utenriks- og konstitusjonskomiteen. Som fast representant var hun i sosialkomiteen, landbrukskomiteen og protokollkomiteen.

Tjernsberg var varamedlem av Vinger kommunestyre 1946–47. Hun var nestformann i Arbeiderpartiets kvinnesekretariat 1963–65.

Hun ledet Vinger sykepleierforening i seksten år.

Referanser

Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

Eksterne lenker 
 

Stortingsrepresentanter fra Ap
Stortingsrepresentanter for Hedmark
Stortingsrepresentanter 1961–1965
Stortingsrepresentanter 1965–1969
Lokalpolitikere i Vinger
Ap-politikere i Hedmark
Personer fra tidligere Sande kommune i Vestfold
Personer fra Holmestrand kommune
Ricardo van Rhijn

Ricardo van Rhijn (født 13. juni 1991) er en nederlandsk fotballspiller med curaçanske aner som fra 30. juni 2021 er klubbløs. Han spilte tidligere for det nederlandske landslaget.

Landslaget
Han debuterte for det nederlandske landslaget i en treningskamp mot Belgia den 15. august 2012.

Meritter 
Ajax
 Eredivisie (3): 2011–12, 2012–13, 2013–14

Club Brugge
Belgisk Supercup (1): 2016

Individuelt
 AFC Ajax Talent of the Year (1): 2011–12

Referanser

Eksterne lenker 
 
 Holland U17 stats på OnsOranje
 Holland U19 stats på OnsOranje
 Holland U21 stats på OnsOranje

Nederlandske fotballspillere
Fotballspillere for AFC Ajax
Fotballspillere for Club Brügge
Fotballspillere for AZ Alkmaar
Fotballspillere for SC Heerenveen
Fotballspillere for FC Emmen
Personer fra Leiden
Borghild Bondevik Haga

Borghild Bondevik Haga (født 8. desember 1906 i Austre Moland, død 12. april 1990) var en norsk politiker for Venstre. Hun representerte Vestfold på Stortinget i perioden 1965–69. Hun var da medlem av landbrukskomiteen. Hun var den siste personen som representerte Venstre fra Vestfold på Stortinget frem til Carl-Erik Grimstad ble valgt i 2017. 

Haga var medlem av Brunlanes kommunestyre fra 1959 til 1965 og av Vestfold fylkesskolestyre fra 1968 til 1975, fra 1972 som formann.

Hun var formann i Norges Husflidslag fra 1968 til 1974 og deretter fram til 1980 formann i styret for lagets kurssenter i Gjerstad.

Haga var ansatt som sekretær i KFUK i Kristiansand fra 1933 til 1935. Deretter var hun gardbruker.

Hun var i slekt med KrF-politikerne Kjell Bondevik og Kjell Magne Bondevik.

Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

Eksterne lenker 
 

Stortingsrepresentanter fra Venstre
Stortingsrepresentanter for Vestfold
Stortingsrepresentanter 1965–1969
Lokalpolitikere i Brunlanes
Venstre-politikere i Vestfold
Norske foreningspersoner
Personer fra Arendal kommune
Marta Marie Nielsen

Marta Marie Nielsen (født 26. mars 1881 i Kristiania, død 15. juni 1948) var en norsk politiker for Arbeiderpartiet. Hun var stortingsrepresentant fra Akershus i perioden 1937–1945. Hun var da medlem i helsekomiteen.

Nielsen tok høyere lærerprøve ved Holmestrand offentlige lærerskole i 1906 og studerte videre ved Statens Lærerhøjskole i København i 1907–1908. Hun arbeidde ved skoler i Bærum og Ringsaker og fra 1914 ved Snarøya skole i Bærum. Herfra fikk hun avskjed 26. mars 1941.

Nielsen var medlem av Bærum herredsstyre 1922–1925 og 1931–1937.

Referanser

Kilder 
 Biografiske opplysninger hos Norsk samfunnsvitenskapelig datatjeneste; besøkt 30. juni 2013.

Eksterne lenker 
 

Norske kvinnesaksforkjempere
Stortingsrepresentanter fra Ap
Stortingsrepresentanter for Akershus
Stortingsrepresentanter 1937–1945
Lokalpolitikere i Bærum
Ap-politikere i Akershus
Personer fra Oslo
Helga Ramstad

Helga Anna Augusta Ramstad (født 8. januar 1875 i Gullan i Hillestad, død 20. mars 1956) var en norsk politiker for Arbeiderpartiet. Hun var stortingsrepresentant fra Akershus i perioden 1934–36. Hun var da medlem i sosialkomiteen.

Ramstad var fra 1921 til 1941 ansatt som vaktmester ved Østre Akers middelskole.

Hun var formann i Akershus arbeiderpartis kvinneutvalg og medlem av kvinnesekretariatet i partiet. Hun satt i Arbeiderpartiets sentralstyre fra 1933 til 1936.

Ramstad var medlem av Aker formannskap fra 1916 til 1919 og herredsstyret fra 1928 til 1931.

Referanser

Kilder 
 Biografiske opplysninger hos Norsk samfunnsvitenskapelig datatjeneste; besøkt 30. juni 2013.

Eksterne lenker 
 

Norske kvinnesaksforkjempere
Stortingsrepresentanter fra Ap
Stortingsrepresentanter for Akershus
Stortingsrepresentanter 1934–1936
Lokalpolitikere i Aker
Ap-politikere i Akershus
Personer fra Holmestrand kommune
Eliaquim Mangala

Eliaquim Mangala (født 13. februar 1991) er en fransk fotballspiller som fra den 30. juni 2022 er klubbløs.

Han har også spilt for den belgiske klubben Standard Liège og den portugisiske klubben FC Porto. Han har bodd i Belgia siden han var fem år gammel og han har et belgisk pass.

Den 11. august 2014 meldte han overgang fra Porto til Manchester City FC, hvor han skrev under på en femårskontrakt.

Landslaget
Han ble tatt ut i s EM-tropp til EM i Frankrike 2016.

Meritter 
Standard Liège
 Belgian pro League (1): 2008-09
 Belgiske cupen (1): 2010-11
 Belgiske supercupen (2): 2008, 2009

FC Porto
 Primeira Liga (2): 2011-12, 2012-13
 Portugisiske super cupen (1): 2012, 2013

Referanser

Eksterne lenker 
 
 Eliaquim Mangala player info at the official Standard website  
 Eliaquim Mangala player info at FootGoal.net 

Franske fotballspillere
Spillere i Fotball-VM 2014
Spillere i Fotball-EM 2016
Fotballspillere for Standard Liège
Fotballspillere for FC Porto
Fotballspillere for Manchester City FC
Fotballspillere for Valencia CF
Fotballspillere for Everton FC
Fotballspillere for AS Saint-Étienne
Personer fra Paris
Litteraturåret 1914

Litteraturåret 1914 er en oversikt over utgivelser, hendelser, prisvinnere og avdøde personer med tilknytning til litteratur i 1914.

Hendelser 
 B. Wahlströms bokförlag begynner å gi ut barne- og ungdomsbøker.

Nye bøker

A - G 
 Blomsterfesten i täppan av Elsa Beskow 
 Dublinere (Dubliners) av James Joyce
 Dunungen av Selma Lagerlöf 
 En piga bland pigor av Ester Blenda Nordström (reportasjebok)
 Fosterlandsförsvar eller internationell solidaritet? av   Aleksandra Kollontaj

H - N 
 Kejsarn av Portugallien av Selma Lagerlöf 
 Kolarhistorier av Dan Andersson .
 Kring en kvinna. Berättelse av Gustaf Hellström
 Kung Karl den unge hjälte av K G Ossiannilsson
 Mannen och körsbären av Elin Wägner
 Männen som gjorde det av Ernst Didring
 Mitt navn er Knoph av Olaf Bull
 Nordiskt och klassiskt av Vilhelm Ekelund

O - U 
 Sinnattugaq («Drømmen») av  Mathias Storch 
 Skolens sangbok
 Tidens kvinnor av Ola Hansson
 Till de socialistiska kvinnorna i alla länder - Aleksandra Kollontaj
 Två släkter ( Del I Komedier i Bergslagen) av Hjalmar Bergman

V - Å 
 Vid Eli vågor av Gustav Hedenvind-Eriksson
 Vaaren av Sigrid Undset

Priser og utmerkelser 
 Nobelprisen - Ble ikke utdelt

Fødsler

Dødsfall

Referanser

Eksterne lenker
Tore Hansen

Tore Hansen er et norsk mannsnavn, sammensatt at fornavnet Tore, som er brukt av 16686 menn i Norge (2012) og etternavnet Hansen som er det mest brukte etternavnet i Norge med  personer (2012). I 2012 var det 204 personer som hadde Tore Hansen som navn. 

Blant disse finnes:
 Tore Hansen (professor) (født 1942), norsk professor i statsvitenskap
 Thore Hansen (født 1942), forfatter, tegneserietegner og illustratør 
 Tore Hansen (billedkunstner) (født 1949), billedkunstner
 Tore Hansen (sanger) (1949–2013), musiker og sanger, kjent som vokalist i gruppen Unit Five
 Tore Opdal Hansen (født 1956), politiker
 Tore Hansen (fotballdommer) (født 1978), fotballdommer
 Tore Hansen (fotballspiller), fotballspiller for Fredrikstad Fotballklubb på 1960-tallet

Referanser
Ragnvald Olsen

Ragnvald Olsen er et norsk mannsnavn, sammensatt at fornavnet Ragnvald, som er brukt av 663 menn i Norge (2012) og etternavnet Olsen som er det tredje mest brukte etternavnet i Norge med  personer (2012). I 2012 var det 9 personer som hadde Ragnvald Olsen som navn. 

Ragnvald Olsen kan vise til flere kjente personer:

 Ragnvald Olsen (bryter) (1897–1948), bryter
 Ragnvald Olsen (fotballspiller), fotballspiller for Fredrikstad Fotballklubb på 1930-tallet
 Ragnvald Olsen (skøyteløper) (1903–1973), skøyteløper
 Ragnvald Olsen (motstandsmann), motstandsmann fra Rogaland

Referanser
Alfred Meyer Henningsen

Alfred Meyer Henningsen (født 26. april 1918 i Sør-Varanger, død 12. september 2012) var en norsk offiser og politiker for Arbeiderpartiet. Han representerte Troms på Stortinget i perioden 1961–73.

Henningsen var ordfører i Bardu 1956–62 og 1976–79. Han satt på Stortinget tre perioder fra 1961. Han var først i militærkomiteen, så i utenriks- og konstitusjonskomiteen, deretter i sosialkomiteen og til sist i forsvarskomiteen. Han meldte seg ut av Arbeiderpartiet i 1983. 

Henningsen gikk 6. divisjons skole i 1938. Under andre verdenskrig tjenestegjorde han i Sverige, England og Sovjetunionen, fra 1942 med offisers grad. For krigsinnsatsen fikk han St. Olavsmedaljen med eikegren og Deltagermedaljen 1940–45 i tillegg til flere britiske utmerkelser. Han mottok også den russiske Veteranmedaljen i 1968
den russiske Frihetsmedaljen i 1994. Etter krigen var han adjutant i Finnmark landforsvar 1947–48 og kaptein i Troms infanteriregiment nr. 16 1948–54. Fra 1954 var han bataljonssjef i infanteriregimentet et par år. Fra 1956 til 1974 var han sjef for Troms heimeverndistrikt nr. 16 med oberstløytnants grad. Han tjenestegjorde 1950–51 som kompanisjef i Tysklandsbrigaden. Av militær utdanning kan nevnes krigsskolen 1947, special warfare school i USA 1959 og Forsvarets høgskole 1960. 

Henningsen var daglig leder av AS Tundra i Svea på Svalbard fra 1984 til 1988.

Referanser

Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.
 Biografi på Stortingets nettsted; besøkt 1. juli 2013.

Eksterne lenker 
 

Stortingsrepresentanter fra Ap
Stortingsrepresentanter for Troms
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Ordførere i Bardu
Ap-ordførere i Troms
Norske offiserer
St. Olavsmedaljen med ekegren
Deltagermedaljen
Personer fra Sør-Varanger kommune
Junior Eurovision Song Contest 2013

Junior Eurovision Song Contest 2013 var den ellevte utgaven av Junior Eurovision Song Contest, og ble arrangert av kringkasteren NTU i Palace Ukraine i Kiev, hovedstaden i Ukraina. Dette var andre gang Ukraina arrangerte Junior Eurovision Song Contest, første gang var i 2009. 

Tolv land deltok i konkurransen, med Makedonia og Malta tilbake i konkurransen etter henholdsvis ett og to år ute av konkurransen. Albania, Belgia og Israel valgte å trekke seg fra konkurransen. San Marino deltok for første gang i Junior Eurovision Song Contest. Et trettende land viste også interesse i å delta, dette var Kypros, men valgte å ikke ta del i konkurransen. Dette er det laveste deltakerantallet i konkurransens historie til nå.

Malta vant konkurransen for første gang, med Gaia Cauchi og sangen «The Start». Dette var Maltas første seier i Eurovision-sammenheng. Dette var også første gang at en engelskspråklig sang vant i Junior Eurovision Song Contest.

Deltakere

Stemmegivning

12 poeng

Andre land

 Kypros skulle være det trettende landet til å delta, men trakk seg senere.

Se også 
 Eurovision Song Contest 2013
 Tyrkvisjonens sangkonkurranse 2013

Eksterne lenker 
 

Junior Eurovision Song Contest
Musikk i 2013
Moules-frites

Moules-frites (nederlandsk: mosselen-friet) er en rett som består av blåskjell og pommes frites. Retten har belgisk opphav, men er også populær i deler av Frankrike. Navnet på retten er fransk, hvor «moules» betyr muslinger og «frites» pommes frites. Det nederlandske navnet har samme betydning. Retten kan tilberedes på forskjellige måter.

Historie og opphav
Selv om moules-frites er en vanlig rett i nordlige Frankrike tror man at dens opphav er belgisk. Trolig oppstod retten som fattigmannskost. Blåskjell var en rimelig matvare som ble konsumert i store kvanta langs den flanderske kysten, mens frityrstekte poteter var vanlig kost rundt om i landet vinterstid, da tilgangen på fisk og andre råvarer var begrenset. Denne teorien støttes av et manuskript fra 1781, med tittelen «Curiosités de la table dans les Pays-Bas - Belgiques» (oversatt: gastronomiske kuriøsiteter i de belgiske nederlender), som skildrer hvordan innbyggerne i Namur, Dinant og Andenne rundt Maas-elven hadde spist frityrstekte potetbiter siden omkring 1680.

Varianter og servering
Måten blåskjellene tilberedes på varierer, men blant de vanlige variantene av retten er:
 Moules marinières: Trolig den mest anvendte og kjente varianten. Blåskjellene tilberedes i hvitvin med sjalottløk, persille og smør.
 Moules à la crème: Variant hvor skyen kremes med mel og rømme.
 Moules parquées: Variant med opphav i Brussel; rå blåskjell delt i to servert med sitron- og sennepsaus.
 Moules à la bière: Variant hvor blåskjellene tilberedes i øl (da gjerne i belgisk krydret hveteøl) i stedet for i hvitvin.
 Moules à l'ail: Variant med hvitløk.

Blåskjellene serveres som oftest i et kokekar, helst det de ble tilberedt i. Pommes fritesene serveres ved siden. Mosselsaus er et vanlig tilbehør, og består av majones, sennep og eddik. TIl retten drikkes gjerne et lyst hveteøl - tradisjonelt sett belgiske klosterøl som Leffe Blond, eller en lett hvitvin av Pinot blanc.

Utbredelse
Moules-frites er en svært populær rett i Belgia og i nordlige Frankrike, og serveres på de fleste restauranter der. Kombinasjonen blåskjell og pommes frites - da ofte under andre navn er til en viss grad utbredt i kystområder i Nord-Europa, også i Norge.

Fiskeretter
Fransk mat
Belgisk mat
Hernanes

Anderson Hernanes de Carvalho Viana Lima (født 29. mai 1985) eller bedre kjent som bare Hernanes, er en brasiliansk fotballspiller som spiller for São Paulo Futebol Clube og det brasilianske landslaget.

Han har tidligere spilt for de brasilianske klubbene São Paulo og Santo André. Han har også spilt for den italienske klubben Lazio.

Den 31. august 2015 meldte Hernanes overgang fra Internazionale til Juventus, hvor han skrev under på en treårskontrakt.

Hernanes var i den brasilianske troppen til Sommer-OL 2008 i Kina, hvor Brasil tok bronse. Han var også i den brasilianske troppen til VM i fotball 2014 på hjemmebane i Brasil.

Meritter 
São Paulo
 Brasiliansk liga (2): 2007, 2008

Lazio
 Coppa Italia (1): 2012–13

Brasil
 Sommer-OL 2008: Tredjeplass
 FIFA Confederations Cup (1): 2013

Individuelt
 Årets spiller i Brasil (1): 2008

Referanser

Eksterne lenker 
 

Brasilianske fotballspillere
Olympiske bronsemedaljevinnere for Brasil
Medaljevinnere under Sommer-OL 2008
Fotballspillere under Sommer-OL 2008
Deltakere for Brasil under Sommer-OL 2008
Spillere i Fotball-VM 2014
Fotballspillere for São Paulo FC
Fotballspillere for Esporte Clube Santo André
Fotballspillere for SS Lazio
Fotballspillere for FC Internazionale Milano
Fotballspillere for Juventus FC
Personer fra Pernambuco
Fødsler i 1985
Olympiske medaljevinnere i fotball
Fuzz (filmfond)

Fuzz AS er et regionalt filmfond, opprettet i 2006 og heleid av Bergen kommune, som finansierer driften av selskapet sammen med fylkeskommunene på Vestlandet; Hordaland, Sogn og Fjordane og Møre og Romsdal. Fuzz AS toppfinansierer kinofilmer (spillefilmer og kinodokumentarer), tv-serier og videospill med både privat og offentlig kapital.

Styreleder i Fuzz AS er Tom Remlov (også teatersjef på Riksteatret). Styrets nestleder er Tonje Trandum Woll (Head of Procurement Drilling & Completion i Statoil, og i styret representant for Fondet av 1949 for Bergens handelsstand). Øvrige styremedlemmer er Åsmund Bjørndal Heen (leder Treasury og Kapitalforvaltning i Sparebanken Vest), Elisabeth Halvorsen (direktør på Bergen Kino), og Thorstein Leif Selvik (finansrådgiver og partner i Artesia Capital DA). 

Fuzz AS´ administrasjon består av daglig leder Lars Leegaard Marøy og økonomi- og administrasjonssjef Olav Mellgren. Fondets formål er å generere aktivitet i film og videospillbransjen på Vestlandet, samt avkastning til fondets investorer. Administrasjonen innstiller, og styret beslutter saker som omhandler investering av fondets kapital, hvor fondets regelverk legges til grunn.

Referanser

Eksterne lenker 
 Fuzz AS´ hjemmeside
 Fondets Investeringer og Co-produksjoner

Norsk film
Kultur i Bergen
Selskaper etablert i 2006
Lund Hagem Arkitekter

Lund Hagem Arkitekter AS er et norsk arkitektkontor som ble stiftet i 1990 av arkitektene Svein Lund og Einar Hagem. Kontoret er en fortsettelse av Lunds kontor Lund Arkitekter fra 1984. I tillegg til Lund og Hagem er Mette Røsbekk, Per Suul og Kristine Strøm-Gundersen partnere.

Litteratur 
 Lund Hagem Architects: Built by the Sea. Essays by Erling Dokk Holm, edited by Julie Cirelli, Arvinius + Orfeus Publishing, 2015. ISBN 9789187543364

Eksterne lenker 
 Lund Hagem internettsider
 Store norske leksikon
 Svein Lund P2-portrettet 11.10.2015 Ved Lisbeth David-Andersen
 NYTT ROM NEW SCANDINAVIAN ROOMS
 Aftenposten kultur, I pakt med nature
 Aftenposten kultur, Dette er Norges tøffeste betonghytte
 Aftenposten kultur, Slik blir Oslos nye storbibliotek
 Aftenposten kultur, Her er Bjørvika-vinnerne
 DN Dagens Næringsliv, Føling for fjæra
 DN Dagens Næringsliv, Hvor ble det av nytenkningen?
 Statens byggeskikkpris 2015
 arkitektnytt.no, Lund Hagem og Atelier Oslo vant Deichmanske - Herreros vant Munch 
 Arkitektbedriftene i Norge
 Arkitektbedriftene i Norge, Einar Hagem i Lund Hagem arkitekter 
 Vimeo, Lund Hagem Arkitekter - Tjuvholmen Promo
 Vimeo THE NEW DEICHMAN MAIN LIBRARY BY LUNDHAGEM ARCHITECTS AND ATELIER OSLO
 Byggutengrenser Betongtavlen 2013 

Norske arkitektfirmaer
Selskaper etablert i 1990
Houens fonds diplom
Sundts premie
Betongtavlen
Arkitektur i 1990
Enhet (parti)

Enhet er et svensk politisk parti. Partiet legger vekt på eksistensielle spørsmål og har et ønske om å skape et mer humant samfunn. Opprinnelsen er en bevegelse som ble dannet i april 1990 av Ulf Wåhlström. Partiet opererer med talspersoner i stedet for partileder.

Oppslutning ved valg 
Partiet hadde sitt hittil beste resultat i riksdagsvalget i 2014, da det fikk 6277 stemmer.

Politikk og visjoner 
Partiet bygger på et holistisk verdenssyn og etterstreber en utvikling mot et harmonisk samfunn med en allmenn respekt for mennesker, dyr og natur med grunnleggende trygghet, fellesskap og en forståelse for tilværelsens dypere verdier og sammenheng. Partiprogrammet legger vekt på borgerlønn, en skole som fremmer kreativitet, omsorg, frihet, harmoni, sosiale relasjoner og et utviklet demokrati.

Referanser

Eksterne lenker 
 

Politiske partier i Sverige
Borgerlønn
David Moberg Karlsson

David Moberg Karlsson (født 20. mars 1994) er en svensk fotballspiller som spiller for den japanske klubben Urawa Red Diamonds. 

Han har tidligere også spilt for de svenske klubbene IFK Mariestad og IFK Göteborg. Den 13. juni 2013 signerte Karlsson en fireårs kontrakt med Sunderland.

Referanser

Eksterne lenker 
 

Svenske fotballspillere
Fotballspillere for IFK Mariestad
Fotballspillere for IFK Göteborg
Fotballspillere for Sunderland AFC
Fotballspillere for Kilmarnock FC
Fotballspillere for FC Nordsjælland
Fotballspillere for AC Sparta Praha
Fotballspillere for Urawa Red Diamonds
Fødsler i 1994